Kirjeldustõlge

Kirjeldustõlge (või helikirjeldus) on filmile või teatrietendusele pealeloetav kirjeldus, kus dialoogide vahel kirjeldatakse ka ekraanil või laval nähtavat. Seda kasutatakse peamiselt nägemispuudega inimestele kõige visuaalse edasiandmiseks. 

Kirjeldustõlkega antakse infot tegevuste, tegelaste, lavaliste või stseenimuutuste või ka ekraanile ilmunud teksti kohta. Kirjeldustõlge paigutatakse enamasti kuuldavas tekstis esinevatesse pausidesse .

 Kirjeldustõlked Eestis 

Eestisse tõi kirjeldustõlked 2007. aastal Sülvi Sarapuu.Kirjeldustõlge - visuaalsuse vahendaja Tallinna Ülikool, 2021 

2011. aasta jaanuaris oli Eesti ainus kirjeldustõlk Mart Aas, kes on ka aastaid lugenud sisse heliraamatuid pimedatele.Mirjam Matiisen "Kirjeldustõlge toob kultuuri pimedateni"Puutepunkt, jaanuar 2011

2011. aastaks olid kirjeldustõlke saanud kolm Eesti mängufilmi: "Ruudi", "Kinnunen" ja "Sügisball". Kirjeldustõlkega etendusi oli toimunud Ugalas ja VAT teatris. 2012. aastal loodi Tartu Ülikooli Kliinikumi Lastefondi abiga kirjeldustõlge ka multifilmile "Lotte ja kuukivi saladus"."Lotte animafilmist valmis kirjeldustõlge vaegnägijatest lastele" ERR, 28.05.2012.

Eestis toimus esimene kirjeldustõlkide ja konsultantide koolitus aastal 2013, Tartu Ülikooli Viljandi Kultuuriakadeemias, Sylvi Sarapuu juhendamisel, hiljem on kirjeldustõlke koolitatud Tallinna Ülikooli juures.Kirjeldustõlge - visuaalsuse vahendaja Tallinna Ülikool, 2020

 Kirjeldustõlgete näiteid 
Kirjeldustõlkeid Tartu Kunstimuuseumi kunstiteostele:

Vaata ka
 Virtuaalnäitus "Nähes Pääsukest"

Viited

Välislingid
 Mirjam Matiisen "Kirjeldustõlge toob kultuuri pimedateni" Puutepunkt, jaanuar 2011
 "Lotte animafilmist valmis kirjeldustõlge vaegnägijatest lastele" ERR, 28. mai 2012
 MTÜ Kakora

Kategooria:Vaegurlus
Kategooria:Tõlkimine